CELEX: 62019TA0508
Language: el
Date: 2022-04-06 00:00:00
Title: Υπόθεση T-508/19: Απόφαση του Γενικού Δικαστηρίου της 6ης Απριλίου 2022 — Mead Johnson Nutrition (Asia Pacific) κ.λπ. κατά Επιτροπής (Κρατικές ενισχύσεις – Καθεστώς ενισχύσεων που έθεσε σε εφαρμογή η κυβέρνηση του Γιβραλτάρ σχετικά με τον φόρο εταιρειών – Φορολογική απαλλαγή του εισοδήματος από παθητικούς τόκους και δικαιώματα εκμετάλλευσης – Εκ των προτέρων φορολογικές αποφάσεις προς όφελος πολυεθνικών εταιριών – Απόφαση της Επιτροπής με την οποία οι ενισχύσεις κηρύσσονται μη συμβατές με την εσωτερική αγορά – Υποχρέωση αιτιολογήσεως – Πρόδηλη πλάνη εκτιμήσεως – Επιλεκτικό πλεονέκτημα – Δικαίωμα υποβολής παρατηρήσεων)

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/45
            
         
      Απόφαση του Γενικού Δικαστηρίου της 6ης Απριλίου 2022 — Mead Johnson Nutrition (Asia Pacific) κ.λπ. κατά Επιτροπής
      (Υπόθεση T-508/19) (1)
      
      (Κρατικές ενισχύσεις - Καθεστώς ενισχύσεων που έθεσε σε εφαρμογή η κυβέρνηση του Γιβραλτάρ σχετικά με τον φόρο εταιρειών - Φορολογική απαλλαγή του εισοδήματος από παθητικούς τόκους και δικαιώματα εκμετάλλευσης - Εκ των προτέρων φορολογικές αποφάσεις προς όφελος πολυεθνικών εταιριών - Απόφαση της Επιτροπής με την οποία οι ενισχύσεις κηρύσσονται μη συμβατές με την εσωτερική αγορά - Υποχρέωση αιτιολογήσεως - Πρόδηλη πλάνη εκτιμήσεως - Επιλεκτικό πλεονέκτημα - Δικαίωμα υποβολής παρατηρήσεων)
      (2022/C 237/56)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Mead Johnson Nutrition (Asia Pacific) Pte Ltd (Σιγκαπούρη, Σιγκαπούρη), MJN Global Holdings BV (Άμστερνταμ, Κάτω Χώρες), Mead Johnson BV (Nimègue, Κάτω Χώρες), Mead Johnson Nutrition Co., (Σικάγο, Ιλινόις, Ηνωμένες Πολιτείες) (εκπρόσωποι: C. Quigley, barrister, M. Whitehouse και P. Halford, solicitors)
      
         Καθής: Ευρωπαϊκή Επιτροπή (εκπρόσωποι: L. Flynn, B. Stromsky και P. Němečková)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα τη μερική ακύρωση της αποφάσεως (ΕΕ) 2019/700 της Επιτροπής, της 19ης Δεκεμβρίου 2018, σχετικά με την κρατική ενίσχυση SA.34914 (2013/C) που έθεσε σε εφαρμογή το Ηνωμένο Βασίλειο όσον αφορά το καθεστώς φόρου εισοδήματος εταιρειών του Γιβραλτάρ (ΕΕ 2019, L 119, σ. 151).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση (ΕΕ) 2019/700 της Επιτροπής, της 19ης Δεκεμβρίου 2018, σχετικά με την κρατική ενίσχυση SA.34914 (2013/C) που έθεσε σε εφαρμογή το Ηνωμένο Βασίλειο όσον αφορά το καθεστώς φόρου εισοδήματος εταιρειών του Γιβραλτάρ, καθόσον, στο άρθρο 2, διαπιστώνεται ότι η ατομική ενίσχυση που χορήγησε η κυβέρνηση του Γιβραλτάρ βάσει της διατήρησης, μετά την 31η Δεκεμβρίου 2013, της εκ των προτέρων φορολογικής αποφάσεως προς όφελος της MJN Holdings (Gibraltar) Ltd είναι παράνομη και ασυμβίβαστη με την εσωτερική αγορά και καθόσον, στο άρθρο 5, παράγραφοι 1 και 2, διατάσσεται η ανάκτηση της εν λόγω ενισχύσεως.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Οι Mead Johnson Nutrition (Asia Pacific) Pte Ltd, MJN Global Holdings BV, Mead Johnson BV, Mead Johnson Nutrition Co. και η Επιτροπή φέρουν έκαστη τα δικαστικά τους έξοδα.
               
            
         (1)  EE C 295 της 2.9.2019.